लंका मीनार परिसर में इस मीनार के अतिरिक्त बाबू मथुरा प्रसाद निगम ने भगवान शंकर का मंदिर भी बनवाया था, जिसका उद्देश्य ये था कि शिवभक्त रावण अपने महल से शिव को सदैव देखता रहे। इसके अतिरिक्त मीनार परिसर में रावण दरबार, अयोध्यापुरी, जनक द्वारिका, शनिदेव मंदिर, मथुरापुरी की छवियाँ निर्मित होने के साथ-साथ बारह विष्णु अवतार, 27 नक्षत्र तथा चारों युगों से संदर्भित आकर्षक प्रतिमाएँ स्थापित हैं। लंका मीनार परिसर की चाहरदीवारी पर बना नाग-नागिन का जोड़ा भी मन मोह लेता है।